พอดีมีเพศสัมพันธ์กับแฟนวันที่ 6-และก็วันที่7ตอน9โมงเช้าครับแล้ว แล้วตอน11.00โมงประจำเดือนมา ตอนมีเพศสัมพันธ์ใส่ถุงบ้างไม่ใส่ถุงบ้างแต่ไม่ได้มีการแตกในนะครับ แล้วผ่านวันที่21 ที่ผ่านมามีเลือดไหลนิดหน่อยๆ จนถึงวันที่23ก็ไหลอยู่ มันคือเลือดอะไรครับ แล้วมีโอกาสตั้งครรภ์ไหมครับ แต่ตอนที่ผมมีเพศสัมพันธ์มันคือหน้า7ไม่ใช่หรอครับแบบนั้น
สวัสดีค่ะ การมีเพศสัมพันธ์ถ้าไม่ได้ใส่ถุงยางป้องกันเอาไว้ตลอด ยังมีโอกาสทำให้เกิดการตั้งครรภ์ได้อยู่ตามปกติถ้ามีเลือดไหลออกมาหลังการมีเพศสัมพันธ์ไปประมาณ 2 สัปดาห์ ไม่ใช่เลือดที่มาตรงรอบเดือนนั้น อาจจะเกิดจาก ผลข้างเคียงจากการใช้ยาคุมเช่นยาคุมฉุกเฉิน ภาวะแทรกซ้อนจากการตั้งครรภ์ เลือดตามหลังการปฏิสนธิ การติดเชื้อที่ปากมดลูกหรือมดลูก การมีเนื้องอกที่มดลูกหรือปากมดลูก อวัยวะภายในอุ้งเชิงกรานอักเสบได้ไม่ควรทำการนับวันเพื่อคุมกำเนิดเพราะมีโอกาสผิดพลาดสูง หากจะมีเพศสัมพันธ์แบบสอดใส่ แม้ไม่ลึก ไม่นาน ให้ใส่ถุงยางอนามัยเพื่อป้องกันเอาไว้ทุกครั้งค่ะ หรือกินยาคุมแบบแผงรายเดือน ฉีดยาคุม ฝังยาคุมเพื่อป้องกันไว้ก่อนจะดีกว่า หลังจากนี้ให้สังเกตรอบเดือนว่ามาตรงตามรอบ 22-35 วันจากครั้งก่อนหรือไม่ และสามารถซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ